钦定古今图书集成/明伦汇编/交谊典/第021卷 > 《寄晁同年》宋·张咏
## 钦定古今图书集成/明伦汇编/交谊典/第021卷 > 《寄晁同年》宋·张咏

昔同白日昇穹碧，还同水国司民籍。三年不见频寄
书，两月相过忘行役。桃花江上雪霏霏，黄鹤楼中风
力微。幽胜逼人魂欲飞，此时不醉无与归。人间美事
应有主，别马蹄霑边塞土。高楼一望心凄迷，昨夜疏
檐滴寒雨。休夸笔力驱真风，勿忆云山千万重。但遇
西风一行雁，杀青相问莫辞慵。